**TERMENI DE REFERINŢĂ**

*privind angajarea unui specialist în Monitorizare și Evaluare*

**I. INFORMAŢII GENERALE DESPRE PROIECT**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

- Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;

- Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;

- Implicarea pe larg a beneficiarilor în procesul de luare a deciziilor cu privire la aspectele cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecinţelor ei la toate nivelele;

- Consolidarea potențialului organizațiilor și al comunităților de beneficiari;

- Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

A.O. „Iniţiativa Pozitivă” în cadrul proiectului ***Susținerea mobilizării sociale а comunităților persoanelor afectate sau în risc de infecție și organizațiile societății civile active în controlul HIV/SIDA***, contractului de finanțare Nr. CF/ADVOC – IP/2021/21 din 01.04.2021, intenționează de a contracta o persoană fizică în calitate de specialist Monitorizare și Evaluare.

**II. OBIECTIVUL SERVICIILOR**

Obiectivul serviciilor constituie în asigurarea procesului de monitorizare a programului Național HIV/SIDA pentru îmbunătățirea serviciilor acordate persoanelor care trăiesc cu HIV și altor reprezentanți a populațiilor cheie afectate.

**III. DESCRIEREA ACTIVITĂŢILOR ŞI A RESPONSABILITĂŢILOR**

Angajatul va fi responsabil de îndeplinirea următoarelor sarcini:

1. Colaborarea cu experții în domeniul monitorizării și colectarea datelor privind procesul de monitorizare;
2. Analiza și prelucrarea datelor colectate;
3. Pregătirea rapoartelor pentru prezentarea lor în Digest Analitic;
4. Coordonarea procesului de elaborare a Digest-ului cu rezultatele Monitorizării;
5. Colectarea, stocarea și transmiterea datelor privind screeningul drepturilor omului și anume:

- numărul ONG-urilor implicate în procesul de screening

- numărul beneficiarilor care au raportat discriminare

- număr de persoane care au beneficiat de servicii juridice, etc.

6. Colectarea, stocarea și transmiterea datelor privind implementarea sistemului REAct:

- numărul de organizații care operează în sistemul REAct (numărul REActorilor, numărul cazurilor înregistrate)

- proveniența cazurilor de discriminare/încălcare a drepturilor persoanelor care trăiesc cu HIV

- statutul cazurilor

- cazuri strategice, etc.

 7. Întocmirea rapoartelor lunare privind datele colectate.

**IV. REZULTATELE AȘTEPTATE**

1. Raportarea lunară managerului de proiect a măsurilor întreprinse, inclusiv prezentarea informației privind analiza datelor colectate;
2. Completarea și dezvoltarea a bazei de date a procesului de monitorizare;
3. Executarea la timp, în termenele stabilite, calitativ și deplin a atribuțiilor sale evitând activitățile ce ar putea să compromită activitatea sa sau profesionalismul.
4. Manifestarea unei atitudini responsabile și corecte în exercitarea atribuțiilor ce le revin.
5. Dezvoltarea profesională continuă pentru menținerea unui nivel adecvat de competență profesională;
6. Sesizarea în timp util a echipei privind situațiile neordinare.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii universitare în domeniul administrației publice, tehnologiilor informaționale, managementului sau altor domenii relevante;
* Minimum 2 ani de experiență în domeniul managementului, sectorului neguvernamental, resurselor umane sau altor domenii relevante;
* Cunoașterea serviciilor prestate de organizațiile neguvernamentale care lucrează cu populațiile cheie (experiența de lucru cu populațiile cheie va constitui un avantaj).

 **(ii) Corespunderea pentru sarcină (60 puncte)**

* Cunoașterea și înțelegerea proceselor de monitorizare și control;
* Experiență de lucru cu baze de date;
* Cunoștințe și experiență practică în digitalizarea proceselor de lucru.

**(iii) Limba și experiența relevantă (10 puncte)**

* Abilități bune de comunicare și analitice;
* Cunoașterea fluent limbilor română, rusă;
* Cunoașterea computerului.

|  |  |
| --- | --- |
| **CRITERII DE EVALUARE** | **PUNCTAJ MAXIM POSIBIL** |
| Calificări generale  | 30 puncte |
| Experiență şi calificări specifice | 60 puncte |
| Experiență relevantă | 10 puncte |
| **Total:** | **100 puncte** |

CV-urile vor fi evaluate comparând și verificând calificarea și experiența candidaților în conformitate cu criteriile menționate în Termenii de Referință. Candidații ai căror CV-uri vor corespunde criteriilor menționate în Termenii de Referință și vor acumula un punctaj mai mare de 70 de puncte vor fi invitați la interviu.

**VI. REMUNERAREA CONSULTANȚILOR**

Remunerarea angajatului va presupune o sumă fixă. conform bugetului disponibil. Plata se va efectua în MDL, cu deducerea tuturor taxelor.

**VII**. **DURATA PRESTĂRII SERVICIILOR/CONTRACTĂRII**

Angajatul își va asuma îndeplinirea tuturor responsabilităților prevăzute în cadrul prezentul document. Activitatea sa va începe de la data semnării contractului cu o durată de până la 31.12.2023. Angajatul va agrea activitățile cu Coordonatorul proiectului.

**VIII. CERINȚE DE RAPORTARE**

Angajatul va pregăti și va prezenta Coordonatorului proiectului raportul de activitate lunar.